МИНИСТЕРСТВО НА ВЪТРЕШНИТЕ РАБОТИ
	ОБЛАСТНА ДИРЕКЦИЯ НА МВР – СЛИВЕН
                СЕКТОР„КООРДИНАЦИЯ, АДМИНИСТРАТИВНО И  ПРАВНО ОБСЛУЖВАНЕ И ЧОВЕШКИ РЕСУРСИ


                               ДОКЛАД  

ОТНОСНО : Резултати от проучване и измерване удовлетвореността на потребителите на административни услуги, предоставяни от ОДМВР Сливен  за 2024 г. 


  На основание чл.5 във връзка с чл.3, т.1 от Организационно-технологичните правила за организацията на административното обслужване на граждани и юридически лица в ОДМВР Сливен, утвърдени със заповед 343з-1812/15.09.2020 г.(изменена и допълнена със заповед 343з-1284/19.05.2022г.) , Ви предоставяме доклад за административното обслужване в поверената Ви структура за 2024 г.
  Дейността на  звената за административни услуги  в ОДМВР Сливен се извършва при спазване на принципите на законност, равнопоставено отношение към всички потребители, координация, отговорност , достъпност. Предоставянето на услуги е организирано по начин, който осигурява обслужване на потребителите на административни услуги на едно място, лесен достъп съобразно функционалната и териториална компетентност на структурните звена при непрекъсваем режим на работа в рамките на определеното работно време и осигуряване на различни начини на плащане на дължимите такси.
  За усъвършенстване на работата на администрацията е създадена организация за получаване на обратна връзка с потребителите на административни услуги, чрез следните механизми :
  ♦ извършване на анкетни проучвания;
  ♦ провеждане на консултации със служителите;
  ♦ извършване на наблюдения по метода „таен клиент“
  ♦ анализ на сигнали, предложения, жалби и похвали;
  ♦ анализ на медийни публикации

  Обратната връзка е начин на отчитане не само на негативните и позитивни реакции на потребителите, но и средство за подобряване на качеството на административното обслужване.

  I. Извършване на анкетни проучвания
  Със заповед 8121з-1349/12.10.2022 г. на министъра на вътрешните работи от 01.01.2023 г. е утвърдена единна анкетна карта (публикувана в електронен формат на портала на МВР), за измерване удовлетвореността на потребителите в структурите на МВР, които предоставят административни услуги. Анкетната карта е публикувана и на сайта на ОДМВР Сливен. За 2024 г. в областната дирекция няма постъпили електонни карти, касещи административното обслужване на граждани, фирми и организации.
  Във всички структурни звена (сектори „Пътна полиция“ и „Български документи за самоличност“, група „Миграция“ и РУ при ОД МВР) са предоставени за попълване анкетни карти на хартиен носител. Анкетирането е анонимно и е по желание на потребителите. Попълнените карти се поставят в специални за целта кутии. Със заповед на директор ОДМВР Сливен са определени комисии, които да проверяват и обобщават информацията от постъпилите анкетни карти. Всяка анкетната карта предоставя възможност за оценка на удовлетвореността по 5 показателя.
  Осигурени са и информационни табла, в които изложената информация за предоставяните административни услуги е в пълен обмен на български и английски език. В сайта на ОДМВР Сливен е изнесена информация за всички административни услуги и съответните държавни такси.
                       Участвали в проучването граждани посочват, че са доволни от работата на администрацията, свързана с административното обслужване и оценяват положително отношението на служителите при предоставяне на административна услуга, срока и качеството на  изпълнение на същата.
                       В кутиите за мнения, предложения и сигнали, поставени в звената за административно обслужване на граждани за 2024 г. са попълнени  в :
                       ♦  сектор „Български документи“ - 115 бр. – в ЦАО БДС – 38 бр., ЦАО Нова Загора- 21, ЦАО Твърдица – 41, ЦАО Котел – 15 ; 
                       ♦  сектор„Пътна полиция“ - 22 бр.;
                       ♦  група „Миграция“ – 20 бр.;
                       ♦  РУ Сливен – 28 бр.;
                       ♦  РУ Котел – 51 бр.;
                       ♦  РУ Твърдица – 32 бр. ;
                       ♦  РУ Нова Загора – 33 бр.

                        Общия брой за ОДМВР Сливен е 301. От тях 299 са с отлична и много добра оценка за качеството на извършване на услугата, старанието и компетентността на служителите. Процента на удовлетвореност на потребителите на административни услуги е 99%.




   II. Провеждане на консултации със служителите
   Този метод е от изключително значение за получаване на неформална обратна връзка, тъй като се ползват възприятията и впечатленията на служителите , които контактуват с потребителите. 
   При проведена консултативна среща със служители от сектор „Български документи за самоличност“ същите споделят, че не са рядко случаите, в които потребителя не желае да предостави формална (писмена или съзнателно потърсена устна) обратна връзка. Това се наблюдава и в случаите, когато е неудовлетворен от обслужването, и когато е останал с позитивни впечатления. Изразяват се и впечатления, че гражданите в голямата си част изразяват удовлетвореност от качеството на предоставените услуги, малка част са на противоположно мнение. В сектор БДС процеса на административното обслужване е бил затрудняван по причини от материално-битов характер :
   - малка площ на залата, при струпване на много хора пред бюрата трудно се осъществява добра комуникация;
   - липса на достатъчно пространство за изчакване на ред;
   - осигурена възможност за сядане, питейна вода, ползване на тоалетна;
   - липса на паркоместа за автомобили на служители и граждани

   За група Миграция : При една от често ползваните услуги за разрешаване на продължително пребиваване на основание чл.24и от ЗЧРБ за издаване на „Единно разрешение за пребиваване и работа“, при която местни работодатели кандидатстват за наемане на работа на чужденци, продължава да се получава препращане на граждани към дирекция „Миграция“ – МВР, която е компетентен орган за разглеждане на преписките, независимо че заявленията са подадени в група „Миграция“ при ОД МВР – Сливен и въпреки че на гражданите е обяснено при подаване на заявлението, да търсят информация за хода на производството на обявените телефони на дирекция „Миграция“ – МВР, тъй като такава няма налична в група „Миграция“ при ОД МВР – Сливен;
    - съществуват редки случаи, при които гражданите се препращат към общините, във връзка с подадени заявления за пребиваване на адреси, които не са вписани в Единния класификатор на населените места /ЕКНМ/, въпреки че адреса е вписан в нотариален акт. Опитите да се реши случая, без да се препраща гражданинът до съответната община, били безуспешни.

   Всички служители от административните структури са запознати с възможността да докладват на прекия си ръководител своите наблюденията за административното обслужване и получаване на обратна връзка свъразана с :
    - констатирани проблеми;
    -  коментари
    -  придобити преки чпечатления от степента на административно обслужване
    - споделяне на проблеми и напрежения, протичащи от комуникацията с потребителите
    - предложения за подобряване на административното обслужване


   III.Извършване на наблюдения по метода „таен клиент“
   В сектори „Пътна полиция“ и „Български документи за самоличност“,  група „Миграция“ и РУ Сливен, Нова Загора и Твърдица за периода 01.01.-31.12.2024 г. са извършени общо 14 броя проучвания - всички с отлична оценка. В РУ Котел  и Нова Загора не е създадена организация за провеждане на проучване по този метод.

        
   IV. Анализ на сигнали, предложения, жалби и похвали
   През отчетния период са постъпили две жалби касаещи административното обслужване. След извършена проверка се установи, че същите са неоснователни.
   В кутиите за сигнали, жалби, предложения и похвали на СБДС са постъпили 9 похвали от попълнените анкетни карти за качествено и вежливо обслужване от служители на звена БСД.
 
    V. Анализ на медийни публикации 
    С цел избягване струпване на хора и елиминиране възникването на напрежение при обслужване на граждани, звено БДС предприе комплекс от мерки с цел подпомагане на заявителите при подмяна на лични документи. Сред тях - мобилни екипи, които посещаваха групи заявители на административни услуги на работните им места – с цел обслужване в работно време и неоткъсване от трудовия процес. Месечно публикуване на интернет страницата на ОДМВР Сливен информация за натовареността на служителите в СБДС на ул.“Д-р Миркович“ № 2 и звената за български документи в РУ Нова Загора, Котел и Твърдица. Целта е да се подпомогнат гражданите в избора на подразделение, в което да подменят личните си документи. 
    В БДС Сливен, Нова Загора и  Котел работата с потребителите на административни услуги е в непрекъсваем режим в рамките на обявеното работно време. 

                           VI. Изводи :
	         	    1.Потребителите участвали в проучването посочват, че са доволни от работата на администрацията, свързана с административното обслужване и оценяват положително действията на Областна дирекция на МВР Сливен за 2024 г.
                   2.Отличната оценка за работата на служителите от страна на потребителите на административни услуги е стимул за повишаване качеството на обслужване.
                   3.За по-обективна оценка за удовлетвореността на потребителите на административни услуги, следва проучванията по различни методи да се прилагат върху по-голяма извадка от потребители. Потребителите да бъдат насочвани към попълване на анкетни карти или други начини за обратна връзка.
		     4.Направени са препоръки да се подобрят условията в сградата на сектор „Български документи за самоличност“ за чакащите граждани. Добрата организация по административното обслужване е създаването на подходящи условия и за граждани и за обслужващи служители. 
		     5.Ръководителите на структурни звена, в които се предоставят административни услуги да осъществяват завишен контрол на качеството при предоставянето им, недопускане на конфликти ситуации и предприемане на действия за предотвратяване на струпване и големи опашки от хора. Да следят  и за стриктно спазване на въведените стандарти за административно обслужване, като се акцентира на любезно, професионално и равнопоставено отношение към всички потребители.
                   6.За повишаване на качеството да бъдат планирани обучения.
[bookmark: _GoBack]	                 7.ОДМВР Сливен ще следва своята насока за информиране на потребителите при въвеждане на нови или промяна на предоставените административни услуги.   
